Við framleiðsluna þarf orku , vatn , verkfæri og annað . Staðreyndin er sú að þegar við fáum vöruna hefur hún þegar valdið töluverðum umhverfisáhrifum , með úrgangi , útblæstri og öðru sem myndast við framleiðslu hennar . Þetta er ekki ákjósanlegasta úrræðið , við viljum auðvitað frekar endurvinna plastið en eyða því úr hringrásinni . Þótt endurvinnsla sé góð þá er enn mikilvægara að minnka framleiðslu úr nýjum auðlindum . Einfaldir hlutir eins og þrif á heimilistækjum og heimilisbílnum lengja líftíma tækjanna . Því hefur verið spáð að í framtíðinni munum við ekki eiga okkar eigin tæki á borð við sjónvörp , heldur leigja þau af framleiðanda eða af þeirri efnisveitu sem við skiptum við . Þetta kann að hljóma undarlega í fyrstu en þegar við hugleiðum þetta sjáum við að lykilatriði í þessari breytingu yrði það að það yrði ekki í hag framleiðanda að við myndum henda og kaupa nýtt tæki , heldur að það entist sem lengst og væri sem lengst í leigu og aflaði tekna fyrir fyrirtækið . Þegar þessi hugsun verður komin í alla framleiðslu munum við nota mun minna af auðlindum án þess að lífsgæði okkar skerðist . Sem er það sem við stefnum að . Að lifa lífi okkar , á okkar forsendum , án þess að ganga óhóflega á auðlindir náttúrunnar . Pistill birtur í Sunnudagsblaði Morgunblaðsins 3. febrúar 2019 Veistu hvernig þú getur lagt þitt af mörkum til hringrásarhagkerfisins ? Komdu á námskeiðið Sjálfbærni og hamingjan og finndu þín réttu skref að sjálfbærni .